Narodna skupština
20021121

Naravno da sve može da se podvrgne ruglu, sve može biti predmet demagogije, na sve moguće načine može da se pokaže da smo mi malo drugačiji i da ono što već negde postoji ne može kod nas da se primeni, ali kad neko to tako kaže, onda mislim da, baš to, najviše vređa građane ove države. Ovo je možda manje bezazleno nego što izgleda i manje vulgarno, ovi prizemni primeri, koji su ovde bili primenjeni. Jednostavno,ako uzmemo jednu Grčku, od pre 10-15 godina, koja je mogla da primeni ovakve mere da bi se uveo red, da bi se znalo - ako trgovac želi da prodaje bez davanja računa, da onda postoji dodatni socijalni pritisak da se izda taj račun zato što i onaj koji kupuje zna da mu nije baš svejedno, jer, u slučaju da ima neke prepirke - koliko je naplatio ili nije naplatio, kada dobije račun vidi koliko to košta, vidi koliko mu je naplaćeno, a ima i mnogo toga još što nije samo fiskalno i borba protiv sive ekonomije, što jedan redovno izdat račun donosi.